ການຍິງລູກສອນໄຟ ຂອງເກົາຫຼີເໜືອ ແມ່ນເປັນການທ້າທາຍ ແບບເກົ່າ ທີ່ເຄີຍເຮັດມາແລ້ວ
ບໍ່ດົນ ຫລັງຈາກມີການລົງໂທດຄັ້ງໃໝ່ ພຽງຢາງ ກໍໄດ້ຍິງລູກສອນໄຟ ໄລຍະປານກາງ 2 ລູກ ຈາກແຄມຝັ່ງ ກ້ຳຕາເວັນອອກຂອງຕົນ ໄປຕົກໃສ່ທະເລ.
ເກົາຫລີເໜືອ ແມ່ນກຳລັງປະຕິບັດຕາມ ເສັ້ນທາງ ທີ່ເຄີຍປະສົບ ພົບເຫັນມາແລ້ວໃນການທ້າທາຍເພື່ອເປັນການຕອບໂຕ້ຕໍ່ການ ລົງໂທດຢ່າງໜັກຄັ້ງໃໝ່ຂອງນາໆຊາດ ທີ່ມີຕໍ່ພຽງຢາງ ຍ້ອນໄດ້ ທົດລອງນິວເຄລຍຄັ້ງທີສີ່ແລະຍິງລູກສອນໄຟອີກເທື່ອນຶ່ງ ພຽງຢາງໄດ້ທຳການທ້າທາຍເທື່ອຫຼ້າສຸດໃນເຊົ້າວັນສຸກມື້ນີ້ໂດຍ ຍິງລູກສອນໄຟຂີປະນາວຸດ ທີ່ມີລັດສະໝີ ໄລຍະປານປາງ ຈາກ ແຄມຝັ່ງກ້ຳຕາເວັນອອກຂອງຕົນ ໄປຕົກໃສ່ທະເລໃນໄລຍະປະ ມານ 800 ຫຼັກກິໂລແມັດ ນຶ່ງໃນຈຳນວນລູກສອນໄຟ Rodong 2 ລູກຊຶ່ງອາດມີລັດສະໝີຍິງໄກໄປເຖິງຍີ່ປຸ່ນນັ້ນປາກົດວ່າໄດ້ລະ ເບີດຢູ່ກາງອາກາດ ເກົາຫລີເໜືອບໍ່ໄດ້ປະກາດໃຫ້ຊາບ ກ່ຽວກັບເຂດທີ່ຫ້າມ ສຳລັບການເດີນເຮືອກ່ອນທີ່ຕົນ ຈະຍິງລູກສອນໄຟດັ່ງກ່າວ ເຖິງແມ່ນວ່າ ມັນເປັນຂໍ້ບັງຄັບພາຍໃຕ້ສົນທິສັນຍາຂອງນາໆ ຊາດ ເພື່ອເຕືອນເຮືອແລະກຳປັ່ນຕ່າງໆບໍ່ໃຫ້ແລ່ນເຂົ້າໄປໃນເຂດທີ່ເປັນອັນຕະລາຍນັ້ນ ບໍ່ໄດ້ມີການຊັ່ງຊາໃດໆວ່າ ລູກສອນໄຟທັງສອງ ເປັນອັນຕະລາຍ ຕໍ່ສະຫະລັດຫຼືປະເທດ ພັນທະມິດ ອີງຕາມກະຊວງປ້ອງກັນປະເທດສະຫະລັດ ການຍິງລູກສອນໄຟທັງສອງຊຶ່ງເປັນການລະເມີດຕໍ່ມະຕິຫຼາຍໆສະບັບຂອງສະພາຄວາມ ໝັ້ນຄົງອົງການສະຫະປະຊາຊາດ ທີ່ໄດ້ເກືອດຫ້າມ ບໍ່ໃຫ້ເກົາຫລີເໜືອ ພັດທະນາອາວຸດ ນິວເຄລຍແລະຄວາມສາມາດທາງດ້ານລູກສອນໄຟຂີປະນາວຸດນັ້ນ ມີຂຶ້ນນຶ່ງມື້ຫລັງຈາກ ສະຫະລັດປະກາດການລົງໂທດເພີ້ມຕື່ມ ຕໍ່ອຳນາດການປົກຄອງກິມຈົງອຸນ